मेरियां गल्लां सुनियै उ’नेंगी किश दुक्ख होआ। आखन लगियां हली किश दिन पैह्लें गै उं’दे कोल काफी डॉलर ते पौंड हे, पर ओह् उ’नें ज’मा कराई ओड़े। उं’दे कोल इक दस डॉलर दा सिक्का हा जेह्ड़ा उ’नें मिगी दित्ता। अपने त्रौनें जागतें दे पते बी दित्ते, बड्डे जागतै दा लंडन आफिस दा बी पता दित्ता। आखन लगियां जां तूं आपूं उ’नेंगी तार देइयै पैसे मंगवाई लैयां, जां लंडन च अपना अडरैस्स भेजेआं। में तारां देइयै तुगी पैसें भजबाई ओड़ंग।